มื้อแรกของการมาชลบุรีคงต้องเป็นร้านนี้แน่นอน ได้ยินชื่อเสียงเรียงนามมาก็นาน คอยตามดูรูปขอฃคนอื่นมาก็นาน วันนี้ได้มาลองกับปากตัวเองแล้วหลังจากที่นั่งน้ำลายหกมานาน

วันที่มาเรามาเช้าหน่อยคนเลยไม่เยอะคะนั่งสบายๆ รออาหารไม่นาน แต่สิ่งที่ค่อนข้างบาดหัวใจอย่างที่สุดคือ หอยเชลล์ไม่มี!!  แงงงง  ดั้นด้นมาเพื่อหอยเชลล์ตัวใหญ่ๆโดนเฉพาะแต่ไม่เป็นไรสั่งเมนูอื่นได้

เมนูที่ทาน

• ข้าวกั้งกระเทียม (100.-)
ให้กั้งมาเยอะอยู่คะแต่ตัวเล็กๆส่วนตัวใหญ่มีอยู่ 1 ตัว รสชาติโอเคเลยหอมกระเทียมมาก กั้งตัวใหญ่ก็เนื้อแน่นๆสดมากทีเดียวชอบมาก

• ข้าวปลาหมึกกระเทียม (100.-)
มาแบบตัวใหญ่คับจานมากๆแต่ละชิ้นใหญ่มากจริงๆเนื้อปลาหมึกสดมากหนึบหนับดีจริงๆรสชาติอร่อยเหมือนของกั้งกระเทียมเลยคะ

• ข้าวกุ้งพริกเผา (100.-) 
กุ้งตัวใหญ่อีกแล้วจานนี้ให้กุ้งมาเยอะมากแทบมองไม่เห็นข้าวกันเลยทีเดียว ตัวพริกเผาจะออกเผ็ดหน่อยๆนัวๆดีคะ 

• ข้าวกระเพราปู (100.-)
จานนี้ปูจัดเต็มเหมือนกันคะ แต่รสชาติกระเพราค่อนข้างอ่อนไปหน่อยไม่จัดเท่าไหร่อยากให้เผ็ดและจัดกว่านี้คะ แต่เนื้อปูเยอะและสดใช่ได้คะ

ร้านนี้มีดีที่ของทะเลที่สดและตัวใหญ่สะใจจริงๆคะ แต่บางอย่างรสอาจอ่อนไปนิดไม่จัดเท่าไหร่แต่โดยรวมก็โอเคนะคะชอบคะไว้จะมาทานอีก

ปล. ยังไงนี่ก็คือความคิดเห็นส่วนตัวนะคะ ต่างคนต่างรสชาติ ความชอบคนเราไม่เหมือนกัน รีวิวนี้เอาไว้ประกอบการตัดสินใจนะคะและหากผิดพลาดขออภัยไว้ ณ ที่นี้ด้วยคะ